Għaddew biss ftit jiem, ftit wisq tassew, u tiegħek armejna l-ħwejjeġ li għal snin twal saħħnuk u żejnuk u l-mediċini li għal żmien twil saħħuk u dewwewk… mitraħ għeri jiċċassa lejja kxaxen battala u r-riħa ta'ħwejġek indaf li diffiċli tħassarha bħalma diffiċli ż-żmien iħassar il-preżenza tiegħek hawnhekk fis-satra ta' qalbi preżenza li għandha mid-dwiem taż-żonqor. Jistennewni hemm it-terer li tant kienu għal qalbek maqfulin fil-komodina u s-spapen u r-ritratti sepja għadd 32 LXXXII 55 Leħen il-Malti li min jaf kemm-il darba rrakkontajtli. U jien, min-naħa tiegħi, nistenna li terġa' miegħi, għall-inqas fil-ħolm tiegħi.